CELEX: 62017CA0308
Language: el
Date: 2018-11-15 00:00:00
Title: Υπόθεση C-308/17: Απόφαση του Δικαστηρίου (πρώτο τμήμα) της 15ης Νοεμβρίου 2018 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — Hellenische Republik κατά Leo Kuhn [Προδικαστική παραπομπή — Κανονισμός (ΕΕ) 1215/2012 — Διεθνής δικαιοδοσία σε αστικές και εμπορικές υποθέσεις — Πεδίο εφαρμογής — Άρθρο 1, παράγραφος 1 — Έννοια των «αστικών και εμπορικών υποθέσεων» — Ομόλογα εκδοθέντα από κράτος μέλος — Συμμετοχή του ιδιωτικού τομέα στην αναδιάρθρωση του δημοσίου χρέους του κράτους αυτού — Μονομερής και αναδρομική τροποποίηση των όρων δανεισμού — Ρήτρες συλλογικής δράσης — Αγωγή που ασκήθηκε κατά του εν λόγω κράτους από ιδιώτες δανειστές που κατείχαν τα ομόλογα αυτά ως φυσικά πρόσωπα — Ευθύνη του κράτους για πράξεις ή παραλείψεις κατά την άσκηση της δημόσιας εξουσίας]

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/15
            
         
      Απόφαση του Δικαστηρίου (πρώτο τμήμα) της 15ης Νοεμβρίου 2018 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — Hellenische Republik κατά Leo Kuhn
      (Υπόθεση C-308/17) (1)
      
      ([Προδικαστική παραπομπή - Κανονισμός (ΕΕ) 1215/2012 - Διεθνής δικαιοδοσία σε αστικές και εμπορικές υποθέσεις - Πεδίο εφαρμογής - Άρθρο 1, παράγραφος 1 - Έννοια των «αστικών και εμπορικών υποθέσεων» - Ομόλογα εκδοθέντα από κράτος μέλος - Συμμετοχή του ιδιωτικού τομέα στην αναδιάρθρωση του δημοσίου χρέους του κράτους αυτού - Μονομερής και αναδρομική τροποποίηση των όρων δανεισμού - Ρήτρες συλλογικής δράσης - Αγωγή που ασκήθηκε κατά του εν λόγω κράτους από ιδιώτες δανειστές που κατείχαν τα ομόλογα αυτά ως φυσικά πρόσωπα - Ευθύνη του κράτους για πράξεις ή παραλείψεις κατά την άσκηση της δημόσιας εξουσίας])
      (2019/C 16/17)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      Hellenische Republik
      
         κατά
      
      Leo Kuhn
      
         Διατακτικό
      
      Δεν εμπίπτει στις «αστικές και εμπορικές υποθέσεις» κατά την έννοια του άρθρου 1, παράγραφος 1, του κανονισμού 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, διαφορά, όπως αυτή της κύριας δίκης, που αφορά αγωγή την οποία άσκησε κατά κράτους μέλους φυσικό πρόσωπο που απέκτησε ομόλογα εκδοθέντα από το κράτος μέλος αυτό και με την οποία αμφισβήτησε το κύρος της ανταλλαγής των εν λόγω ομολόγων με μικρότερης αξίας ομόλογα, η οποία επιβλήθηκε στο φυσικό αυτό πρόσωπο διά νόμου που ψηφίστηκε από τον εθνικό νομοθέτη υπό έκτακτες περιστάσεις και δυνάμει του οποίου τροποποιήθηκαν μονομερώς και αναδρομικώς οι όροι δανεισμού με την προσθήκη ρήτρας συλλογικής δράσεως βάσει της οποίας δόθηκε η δυνατότητα στην πλειοψηφία των ομολογιούχων να επιβάλουν την ως άνω ανταλλαγή στη μειοψηφία.
      
         (1)  ΕΕ C 283 της 28.8.2017.